**D i s p o z i ț i a**

**nr. 459 din 19 octombrie 2022**

**privind constatarea încetării de drept a raportului de serviciu**

**al doamnei Mureșan Cecilia Carmen**

Președintele Consiliului Județean Cluj,

Având în vedere referatul Direcției Generale Buget-Finanțe, Resurse Umane, înregistrat cu nr. 42283/19.10.2022 prin care cu data de 24.10.2022 se propune constatarea încetării de drept a raportului de serviciu al doamnei Mureșan Cecilia Carmen, având funcţia de execuție de consilier, clasa I, gradul profesional superior la Unitatea de Monitorizare Servicii de Utilităţi Publice din cadrul Direcției Dezvoltare și Investiții, prin pensionare anticipată parțială;

Având în vedere:

* Adresa nr. 41548/14.10.2022 prin care doamna Mureșan Cecilia Carmen ne comunică Decizia Casei Teritoriale de Pensii Cluj nr. 335215/15.07.2020, revizuită, privind acordarea pensiei anticipate parțiale în vederea încetării raportului de serviciu;

Luând în considerare:

* art. 2, art. 58 alin. (1) și (3), art. 64 – 65 și art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. a) și alin. (2) lit. b art. 516 lit. a), art. 517 alin. (1) lit. d) și art. 524 alin. (1), art. 527, 528 și art. 533, art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (1) lit. c) și alin. (2) din Legea nr. 53/2003, Codul muncii, republicată, cu modificările și completările ulterioare;
* art.1 alin. (1), art.7 și art.11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art. 1.** **(1)** Cu data de 24.10.2022 se constată încetarea de drept a raportului de serviciu al doamnei Mureșan Cecilia Carmen, având funcţia de execuție de consilier, clasa I, gradul profesional superior la Unitatea de Monitorizare Servicii de Utilităţi Publice din cadrul Direcției Dezvoltare și Investiții prin pensionare anticipată parțială.

**(2)** Predarea bunurilor care au fost încredințate doamnei Mureșan Cecilia Carmen, în vederea exercitării atribuțiilor de serviciu, se va realiza până cel târziu în data 21.10.2022

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** La data comunicării prezentei dispoziții se abrogă Dispoziției Președintelui Consiliului Județean Cluj nr. 456/2022 privind constatarea încetării de drept a raportului de serviciu al doamnei Mureșan Cecilia Carmen.

**Art. 4.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 5. (1)** Prezenta dispoziție se comunică prin poșta electronică Direcției Generale Buget-Finanțe, Resurse Umane - Serviciul Resurse Umane, precum și Prefectului Județului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane va comunica prin poșta electronică doamnei Mureșan Cecilia Carmen,prezenta dispoziție.

**CONTRASEMNEAZĂ**

**P R E Ș E D I N T E, SECRETAR GENERAL AL JUDEȚULUI,**

**Alin TIȘE**  **Simona GACI**